Във връзка с постъпило уведомление за инвестиционно предложение с вх. № ОВОС-2214/30.11.2020г. за инвестиционно предложение (ИП): “Изгаряне на отпадък с код 020304 (материали, негодни за консумация или преработване)- слънчогледова люспа“ в ПИ № 59080.100.28, Град Първомай, общ.Първомай, обл. Пловдив, с възложител: ”МАКРИ7” ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното попада в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

За извършване на преценката е необходимо да внесете в „Едно гише” на РИОСВ-Пловдив **писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС** (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000436 „Река Мечка“.

Копие на писмото е изпратено до Община Първомай.

Отговорено от РИОСВ-Пловдив на 10.12.2020г.